Honderde rokke vir roklose bruid | Maroela Media
Honderde rokke vir roklose bruid
Élise Boissonneault se troufotograaf het hierdie foto op Instagram gedeel van ŉ emosionele oomblik toe sy Donderdag ŉ nuwe trourok gaan kies het.
ŉ Kanadese bruid het vandeesweek ŉ oorvloed welwillendheid van honderde vreemdelinge ervaar nadat haar trourok enkele dae voor die groot dag in ’n brand verwoes is.
Élise Boissonneault is een van meer as 80 000 inwoners van Fort McMurray in Alberta, Kanada, wat hul huise moes ontruim weens ŉ reuseveldbrand wat die hele gebied verswelg het. Saam met haar huis en al haar besittings het Boissonneault ook haar trourok, wat in ŉ Fort McMurray-winkel was om verstel te word, in die brand verloor.
ŉ Vriend het op ŉ koop-en-verkoop-webwerf van Boissonneault se verlore rok vertel en binne ure het honderde aanbiedinge van vreemdelinge, insluitend rokontwerpers en bruidswinkels, ingestroom. Boissonneault kon Donderdag van die rokke aanpas en het uiteindelik op twee rokke besluit vir haar troue wat vandag plaasvind, een vir die seremonie en een vir die onthaal.
[Video] Raak kreatief met silikoon
Dienshond ook trotse ‘skolier’
Wens daarwas so n engelin sa om my dogter te help met n matriek rok
As jy in die wes Kaap bly, Sal ek graag will help. Ek is ‘n kleremaakster, het al trourokke en aandrokke gemaak
Abigail Davis · 3 jare gelede
Mm waar bly julle?
wil help · 3 jare gelede
Wat is jou dogter se rokmaat sal probeer kyk op ek kan help. My dogter het ‘n pragtige rooi rok.
Ek bly in noord kaap
My dogter pta
GG · 3 jare gelede
Mm, soek matiekafskeid Projek op F/b, hul help en doen BAIE goeie werk.
Maritsa · 3 jare gelede
Waar in Pta Mm en watter nommer rok dra sy?
@Maritsa … Akasia pretoria so tussen n 36 en 38
[email protected] my email adres
Dit is n 38
GG… ek het nie facebook nie
More. Ek wil graag vir almal bedank wat hierdie boodskap vaan my gelees het en die hulp aangebied het
N engel?het haar hulp aangebied
My dogter kan matriek afskeid toe gaan
Sy se gister aan sy is so excited
Baie dankie aan die dame wat ons help en als moontlik gaan maak vir haar om soos n prinses te lyk
Hierdie ma het nie baie woorde nie maar groot waardeering in haar hart vir als wat jy en die mense wat jou help om haar dag temaak.
Baie dankie aan almal wat betrokke was en nog gaan wees
Elke keer as ek dink aan daai oproep wat ek gister aand gekry het. Met die vroue stem wat se ” jou dogter gaan matriek afskeid toe” huil ek van voor af
Ek huil van opgewondigheid
Goeiedag , dit wys ons ma net weer daars Engele wat gestuur is , baie baie dankie dat jul die matriek afskeid moontlik gemaak het vir die kind dit is een keer ‘n leeftyd . Julle sal gebless word .
Sy het die pragtigste rok gekry . sy is so opgewonde. Baie dankie aan almal wat betrokke is